पाएं अपने शहर की ताज़ा ख़बरें और फ्री ई-पेपरडाउनलोड करें
दो दिन से बैंक बंद थे। सोमवार को बैंक खुलते ही पेंशन निकालने के लिए पेंशनधारियों की भीड़ उमड़ पड़ी। महाराज बाड़ा पर स्टेट बैंक ऑफ इंडिया में तो यह हाल था कि बैंक में घुसने के लिए लोग एक-दूसरे पर चढ़े जा रहे थे। सोशल डिस्टेंसिंग का तो नाम तक नहीं था। सूचना मिलते ही पुलिस पहुंची। पुलिस ने लोगों को समझाया। साथ ही, सोशल डिस्टेंसिंग के साथ लाइन बनाकर व्यवस्था बनाई। जिस पर मास्क नहीं था, उसे मास्क दिया गया। साथ ही पुलिस समझाइश भी देती रही कि कहीं ऐसा न हो कि पेंशन के साथ कोरोना भी घर ले जाओ।
मई महीने की शुरुआत दो छुटि्टयों के साथ हुई। शनिवार और रविवार को अवकाश के बाद सोमवार को बैंक खुले। बैंक के खुलते ही पेंशन लेने के लिए सीनियर सिटीजन का सैलाब उमड़ पड़ा। सुबह बैंक खुलने से पहले ही महाराज बाड़ा STATE BANK OF INDIA की ब्रांच के बाहर लोगों की भीड़ एकत्रित होना शुरू हो गई। 10 बजे तक यह हाल था कि लोग बैंक में पहले घुसने के लिए एक-दूसरे से झगड़ने लगे।
इस दौरान न तो वहां सोशल डिस्टेंस दिखा न ही कोरोना का भय नजर आया। लोगों को जल्दी थी तो इस महीने की पेंशन निकालने की। क्योंकि लोगों को आशंका थी कि पता नहीं कब से टोटल लॉकडाउन लागू हो जाए। ऐसे में वह घबराए हुए थे।
हंगामा हुआ तो पुलिस पहुंची, बनाई व्यवस्था
हंगामा और बाड़ा पर बैंक के बाहर भीड़ की सूचना मिलते ही कोतवाली थाना पुलिस मौके पर पहुंची। बैंक के बाहर कोविड नियमों की धज्जियां उड़ती हुई नजर आईं। इस पर पुलिस ने सभी को समझाया और लाइन की व्यवस्था बनाई। लाइन में भी एक दूसरे से सोशल डिस्टेंसिंग के साथ खड़े होने के लिए कहा गया।
कुछ देर में लाइन इतनी लंबी हो गई कि मुख्य मार्ग तक पहुंच गई। पुलिस ने देखा कि कुछ बुजुर्गों के पास मास्क नहीं है, तो उनको मास्क दिया गया। साथ ही, समझाया कि अपना ख्याल रखें। कहीं ऐसा न हो कि आप पेंशन के साथ में कोरोना घर ले जाएं।
शहर की अधिकांश बैंक के बाहर यही नजारा
इस बैंक में यह स्थिति देखने के बाद पुलिस कंट्रोल रूम से सभी थानों को सूचित किया गया कि वह अपने-अपने क्षेत्र में बैंक पहुंचकर वहां यदि इस तरह के हालात बन रहे हैं, तो तत्काल व्यवस्था बनाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn